CELEX: 32012D0677
Language: fi
Date: 2012-10-30 00:00:00
Title: 2012/677/EU: Komission täytäntöönpanopäätös, annettu 30 päivänä lokakuuta 2012 , jäsenvaltioiden mahdollisuudesta pidentää uuden tehoaineen ametoktradiinin (alkuperäinen hakemus kehityskoodilla BAS 650 F) ja dinatriumfosfonaatin väliaikaisia lupia (tiedoksiannettu numerolla C(2012) 7581)  ETA:n kannalta merkityksellinen teksti

1.11.2012   
            
            
               FI
            
            
               Euroopan unionin virallinen lehti
            
            
               L 305/27
            
         KOMISSION TÄYTÄNTÖÖNPANOPÄÄTÖS,
   annettu 30 päivänä lokakuuta 2012,
   jäsenvaltioiden mahdollisuudesta pidentää uuden tehoaineen ametoktradiinin (alkuperäinen hakemus kehityskoodilla BAS 650 F) ja dinatriumfosfonaatin väliaikaisia lupia
   (tiedoksiannettu numerolla C(2012) 7581)
   (ETA:n kannalta merkityksellinen teksti)
   (2012/677/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 8 artiklan 1 kohdan neljännen alakohdan,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (2) ja erityisesti sen 80 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (EY) N:o 1107/2009 80 artiklan 1 kohdan a alakohdan mukaisesti direktiiviä 91/414/ETY sovelletaan edelleen tehoaineisiin, joista on tehty päätös direktiivin 91/414/ETY 6 artiklan 3 kohdan mukaisesti ennen 14 päivää kesäkuuta 2011.
            
         
               (2)
            
            
               Alankomaat vastaanotti syyskuussa 2008 BASF SE:ltä direktiivin 91/414/ETY 6 artiklan 2 kohdan mukaisen hakemuksen ametoktradiini-nimisen tehoaineen (alkuperäinen hakemus kehityskoodilla BAS 650 F) sisällyttämiseksi direktiivin 91/414/ETY liitteeseen I. Komission päätöksessä 2009/535/EY (3) vahvistettiin, että asiakirja-aineisto oli täydellinen ja että sen voitiin periaatteessa katsoa täyttävän kyseisen direktiivin liitteissä II ja III säädetyt tietovaatimukset.
            
         
               (3)
            
            
               Ranska vastaanotti toukokuussa 2008 ISK Biosciences Europe SA:lta direktiivin 91/414/ETY 6 artiklan 2 kohdan mukaisen hakemuksen dinatriumfosfonaatti-nimisen tehoaineen sisällyttämiseksi direktiivin 91/414/ETY liitteeseen I. Komission päätöksessä 2008/953/EY (4) vahvistettiin, että asiakirja-aineisto oli täydellinen ja että sen voitiin periaatteessa katsoa täyttävän kyseisen direktiivin liitteissä II ja III säädetyt tietovaatimukset.
            
         
               (4)
            
            
               Asiakirja-aineistojen täydellisyyden varmistaminen oli tarpeen, jotta niitä voitaisiin tarkastella yksityiskohtaisesti ja jotta jäsenvaltioilla olisi mahdollisuus myöntää asianomaisia tehoaineita sisältäville kasvinsuojeluaineille väliaikaiset luvat enintään kolmeksi vuodeksi siten, että noudatetaan direktiivin 91/414/ETY 8 artiklan 1 kohdassa säädettyjä edellytyksiä, erityisesti niitä, joiden mukaan tehoaineista ja kasvinsuojeluaineista on tehtävä yksityiskohtainen arviointi kyseisen direktiivin vaatimusten mukaisesti.
            
         
               (5)
            
            
               Näiden tehoaineiden vaikutukset ihmisten terveyteen ja ympäristöön on arvioitu direktiivin 91/414/ETY 6 artiklan 2 ja 4 kohdan säännösten mukaisesti hakijoiden ehdottamien käyttötarkoitusten osalta. Esittelevät jäsenvaltiot toimittivat arviointikertomusluonnokset komissiolle 15 päivänä syyskuuta 2009 (ametoktradiini) ja 27 päivänä elokuuta 2009 (dinatriumfosfonaatti).
            
         
               (6)
            
            
               Esittelevien jäsenvaltioiden toimitettua arviointikertomusluonnokset on käynyt ilmi, että hakijoilta on pyydettävä lisätietoja, joista esittelevien jäsenvaltioiden on niitä tarkasteltuaan toimitettava arviointi. Asiakirja-aineistojen tarkastelua jatketaan sen vuoksi edelleen, eikä arviointia ole mahdollista saada päätökseen direktiivissä 91/414/ETY säädetyssä määräajassa.
            
         
               (7)
            
            
               Koska arvioinnissa ei toistaiseksi ole ilmennyt välittömiä huolenaiheita, jäsenvaltioille olisi annettava mahdollisuus pidentää kyseisiä tehoaineita sisältäville kasvinsuojeluaineille myönnettyjä väliaikaisia lupia 24 kuukaudella direktiivin 91/414/ETY 8 artiklan säännösten mukaisesti, jotta asiakirja-aineistojen tarkastelua voidaan jatkaa. Tämän 24 kuukauden ajanjakson oletetaan olevan riittävä sen arviointi- ja päätöksentekomenettelyn loppuun saattamiseksi, joka liittyy päätöksen tekemiseen ametoktradiinin ja dinatriumfosfonaatin mahdollisesta hyväksynnästä asetuksen (EY) N:o 1107/2009 13 artiklan 2 kohdan mukaisesti.
            
         
               (8)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Jäsenvaltiot voivat pidentää ametoktradiinia ja dinatriumfosfonaattia sisältäville kasvinsuojeluaineille myönnettyjä väliaikaisia lupia viimeistään 31 päivänä lokakuuta 2014 päättyväksi ajanjaksoksi.
   2 artikla
   Tämän päätöksen voimassaolo päättyy 31 päivänä lokakuuta 2014.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 30 päivänä lokakuuta 2012.
      
         
            Komission puolesta
         
         Maroš ŠEFČOVIČ
         
            Varapuheenjohtaja
         
      
   
   
      (1)  EYVL L 230, 19.8.1991, s. 1.
   
      (2)  EUVL L 309, 24.11.2009, s. 1.
   
      (3)  EUVL L 179, 10.7.2009, s. 66.
   
      (4)  EUVL L 338, 17.12.2008, s. 62.